Okresná prokuratúra Skalica 
Ružová 2, 909 01 Skalica 	

Sp. zn. : Pv 290/14/2206	Skalica, 23.9.2014
EEČ : 2-20-117-2014

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Skalica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX, , Slovensko
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
-	Obvinený ml. XXXXX dňa 27.08.2014 vyhlásil, že spáchal skutok spočívajúci v tom, že sa v meste XXXXX v byte č. 11 na ulici XXXXX opakovane neoprávnene zmocnil platobnej karty na meno XXXXX číslo 6762195503545397 k účtu č. 0037152198/0900 vedenom v Slovenskej sporiteľni, a.s. a následne s touto platobnou kartou v XXXXX na ulici Mazúrovej v bankomate Všeobecnej úverovej banky a.s. číslo S6AV182C neoprávnene vykonal nasledovné výbery: dňa 16.02.2014 o 17:16:20 sumu 20 Eur, dňa 22.02.2014 o 09:03:13 sumu 100 Eur, dňa 23.02.2014 o 14:26:00 sumu 30 Eur, dňa 28.02.2014 o 13:36:46 sumu 150 Eur, dňa 03.03.2014 o 15:17:55 sumu 150 Eur a dňa 08.03.2014 o 14:03:34 sumu 150 Eur, pričom po výbere hotovosti platobnú kartu vrátil späť na pôvodné miesto, čím XXXXX, nar. XXXXX, trv. bytom XXXXX, XXXXX spôsobil škodu vo výške 600 Eur. 

-	Poškodený čestne vyhlásil, že od obvineného nežiada žiadnu náhradu škody, nakoľko tento je jeho vnuk. Obvinený zároveň urobil aj iné opatrenia na odstránenie škodlivého následku trestného činu, a to dňa 27.08.2014 sa poškodenému pred mediačným a probačným úradníkom ospravedlnil a uviedol, že svojho konania ľutuje a v budúcnosti sa podobného konania vyvaruje. 

     -      Obvinený ml. XXXXX dňa 02.09.2014 zložil bankovým prevodom na účet Krajskej prokuratúry v Trnave, č. účtu: 7000230596/8180, peňažnú sumu vo výške 50 Eur na všeobecne prospešné účely, z ktorej 50 % t.j. 25,- € patrí štátu na peňažnú pomoc obetiam trestnej činnosti a 50 % t.j. 25,- € obvinený určil Detskému domovu Skalica, Pri Potoku 7, 909 01 Skalica, IČO: 35529126, č. ú. Štátna pokladnica  - SK2581800000007000419209.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX, , Slovensko
realizované policajtom Odb.kriminálnej polície OR PZ XXXXX pod spisovou značkou ORP-106/VYS-SI-2014.
v meste XXXXX v byte č. 11 na ulici XXXXX sa opakovane neoprávnene zmocnil platobnej karty na meno XXXXX číslo 6762195503545397 k účtu č. 0037152198/0900 vedenom v Slovenskej sporiteľni, a.s. a následne s touto platobnou kartou v XXXXX na ulici Mazúrovej v bankomate Všeobecnej úverovej banky a.s. číslo S6AV182C neoprávnene vykonal nasledovné výbery: dňa 16.02.2014 o 17:16:20 sumu 20 Eur, dňa 22.02.2014 o 09:03:13 sumu 100 Eur, dňa 23.02.2014 o 14:26:00 sumu 30 Eur, dňa 28.02.2014 o 13:36:46 sumu 150 Eur, dňa 03.03.2014 o 15:17:55 sumu 150 Eur a dňa 08.03.2014 o 14:03:34 sumu 150 Eur, pričom po výbere hotovosti platobnú kartu vrátil späť na pôvodné miesto, čím XXXXX, nar. XXXXX, trv. bytom XXXXX, XXXXX spôsobil škodu vo výške 600 Eur

Odôvodnenie: 
V uvedenej trestnej veci vyšetrovateľ Okresného riaditeľstva PZ Skalica, odbor kriminálnej polície ČVS: ORP-106/VYS-SI-2014 uznesením zo dňa 07.05.2014 začal podľa § 199 ods. 1 Trestného poriadku trestné stíhanie vo veci prečinu neoprávneného vyrobenia a používania elektronického platobného prostriedku, elektronických peňazí a inej platobnej karty podľa § 219 odsek 1 Trestného zákona a následne uznesením totožnej značky zo dňa 27.05.2014 vzniesol ml. XXXXX obvinenie pre predmetný prečin na skutkovom základe, ako je uvedené vo výrokovej časti tohto uznesenia.

	Po skončení skráteného vyšetrovania dňa 01.08.2014 predložil vyšetrovateľ vyšetrovací spis spolu s návrhom na konanie o dohode o vine a treste. Preskúmaním vyšetrovacieho spisu som zistil, že v danej veci sú splnené podmienky na realizáciu odklonu vo forme uzavretia zmieru medzi poškodeným a obvineným, nakoľko títo boli ochotní konať o zmieri. Z uvedeného dôvodu bol dňa 06.08.2014 predložený vyšetrovací spis probačnému a mediačnému úradníkovi Okresného súdu Skalica na vykonanie mediácie.

	Podľa ustanovenia § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie ak obvinený
-	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
-	nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
-	zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Preskúmaním spisového materiálu ČVS: ORP-106/VYS-SI-2014 som zistil, že obvinený ml. XXXXX sa svojím konaním dopustil prečinu neoprávneného vyrobenia a používania elektronického platobného prostriedku, elektronických peňazí a inej platobnej karty podľa § 219 odsek 1 Trestného zákona, pričom ide o prečin, za ktorý Trestný zákon ustanovuje trest odňatia slobody na jeden až päť rokov, teda horná hranica trestu odňatia slobody pri tomto prečine neprevyšuje hornú hranicu trestu odňatia slobody uvedenú v § 220 ods. 1 Trestného poriadku.

Obvinený ml. XXXXX, za prítomnosti jeho obhajcu XXXXX, zák. zástupcu, a to matky XXXXX ako aj zástupcu Úradu práce, sociálnych vecí a rodiny uzavrel dňa 27.08.2014 pred probačným a mediačným úradníkom Okresného súdu v Skalici XXXXX Dohodu o zmieri s poškodeným XXXXX. Zároveň sa obvinený poškodenému aj osobne ospravedlnil. Poškodený XXXXX zároveň vyhlásil, že od obvineného nežiada žiadnu náhradu škody a pri dohode o zmieri vyhlásil, že týmto považuje svoje nároky na náhradu škody voči obvinenému za plne uspokojené a vyhlásil, že súhlasí so zmierom.

Obvinený ml. XXXXX dňa 02.09.2014 zložil poštovým poukazom na účet Krajskej prokuratúry v Skalici, č. účtu: 7000230596/8180, VS 2206, peňažnú sumu vo výške 50,- € na všeobecne prospešné účely, z ktorej 50 % t.j. 25,- € patrí štátu na peňažnú pomoc obetiam trestnej činnosti a 50 % t.j. 25,- € obvinený určil Detskému domovu Skalica, Pri Potoku 7, 909 01 Skalica, IČO: 35529126, č. ú. Štátna pokladnica  - SK2581800000007000419209.
Obvinený ml. XXXXX slobodne, vážne, zrozumiteľne a určito vyhlásil, že spáchal skutok, pre ktorý je trestne stíhaný a svojho konania ľutuje a rovnako poukázal sumu 50,- € na všeobecne prospešné účely, čím splnil podmienky uvedené v § 220 ods. 1 Trestného poriadku.
Obvinený ml. XXXXX aj poškodený súhlasili s uzavretím zmieru, zhodne prehlásili, že dohodu o zmieri uzavreli slobodne a vážne, táto obsahuje ich skutočnú vôľu o prejave a obsahu, o ktorej v budúcnosti nemôžu vzniknúť žiadne pochybnosti.
Vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, na osobu obvineného - mladistvého ako doteraz netrestaného, na jeho osobné a majetkové pomery, som dospel k záveru, že rozhodnutie o schválení zmieru a o zastavení trestného stíhania je dostačujúce. 
Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Mihál
prokurátor